The Pirate Bay
Sivusto sai vuonna 2009 median huomiota niin sanotussa The Pirate Bay -oikeudenkäynnissä, jossa sen ylläpitäjät tuomittiin vuodeksi vankilaan ja maksamaan 30 miljoonan kruunun sakot tekijänoikeusjärjestöille ja mediayhtiöille. Oikeudenkäynnin todistusaineisto oli hankittu muun muassa vuoden 2006 kesällä tehdyssä palvelinratsiassa.
Kim Dotcom
Megauploadin sulkemisen yhteydessä pidätettiin yhteensä seitsemän henkilöä ja heidät asetettiin syytteeseen. Kim Dotcom pidätettiin Uudessa-Seelannissa. Syytteet odottavat vielä kolmea muuta henkilöä, joita ei tavoitettu. Piratismista ja rahanpesusta syytetty Dotcom päästettiin vapaaksi takuita vastaan helmikuussa 2012, koska pelko hänen pakenemisestaan väheni ja hänen koko omaisuutensa on takavarikoitu. Dotcomia vaaditaan luovutettavaksi Yhdysvaltoihin. Luovuttamisesta oli tarkoitus päättää elokuussa 2013. Alin oikeusaste päätti vuonna 2017 että hänet voidaan luovuttaa. Dotcom valitti asiasta, mutta seuraava oikeusaste vahvisti tuomion kesäkuussa 2018. Hän aikoo kuitenkin valittaa päätöksestä maan korkeimpaan oikeuteen.